Kirsi Juhila

**Kirsi Anneli Juhila** (s. 4. elokuuta 1962 Nakkila) on suomalainen sosiaalityön professori.

Kirsi Juhila syntyi Jouko Tapani Juhilan ja Raili Marjatta Santikon perheeseen. Hänen puolisonsa vuodesta 1987 on Juhani Pohjonen. Juhila tuli ylioppilaaksi Nakkilan lukiosta 1981 ja valmistui Tampereen yliopistosta yhteiskuntatieteiden maisteriksi 1987 ja lisensiaatiksi 1991 ja väitteli siellä yhteiskuntatieteiden tohtoriksi 1996. 

Juhila on ollut Tampereen yliopistossa tutkija 1987–1990, assistentti 1991–1995, yliassistentti 1996–1997, tutkijatohtori 1997–1999, ma. professori 1999–2003 ja sitten vakinainen professori. Loughboroughin yliopistossa Leicestershiressä Englannissa Juhila oli vieraileva tutkija 1998. Juhilan tutkimuskohteita ovat olleet muun muassa sosiaalityön käytännöt ja vuorovaikutus, marginalisaatio ja sosiaalinen syrjäytyminen, asunnottomuus, sosiaalinen konstruktionismi sekä laadullisen tutkimuksen menetelmät. Hän on julkaissut sekä tutkimuksia että ollut toimittamassa ja kirjoittamassa tietoteoksia.

## Teoksia

* Juhila, Kirsi & Dall, Tanja & Hall, Christopher & Koprowska, Juliet (eds.) (2021) *Interprofessional Collaboration and Service User Participation: Analysing Meetings in Social Welfare*. Policy Press.
* Juhila, Kirsi (2018) *Aika, paikka ja sosiaalityö*. Tampere: Vastapaino. 
* Juhila, Kirsi & Raitakari, Suvi & Hall, Christopher (eds.) (2017) *Responsibilisation at the Margins of Welfare Services*. Routledge.
* Jokinen, Arja & Juhila, Kirsi & Suoninen, Eero (2016) *Diskurssianalyysi: Teoriat, peruskäsitteet ja käyttö*. Vastapaino.
* Juhila, Kirsi & Kröger, Teppo (toim.) (2016) *Siirtymät ja valinnat asumispoluilla*. SoPhi.
* Hall, Christopher & Juhila, Kirsi & Matarese, Maureen & van Nijnatten, Carolus (eds.) (2014) *Analysing Social Work Communication: Discourse in Practice*. Routledge.
* Jokinen, Arja & Juhila, Kirsi & Suoninen, Eero (2012) *Kategoriat, kulttuuri ja moraali: Johdatus kategoria-analyysiin*. Vastapaino.
* Jokinen, Arja & Juhila, Kirsi (toim.) (2008) *Sosiaalityö aikuisten parissa*. Vastapaino.
* Juhila, Kirsi (2006) *Sosiaalityöntekijöinä ja asiakkaina: Sosiaalityön yhteiskunnalliset tehtävät ja paikat*. Vastapaino. 
* Hall, Christopher & Juhila, Kirsi & Parton, Nigel & Pösö, Tarja (eds.) (2003) *Constructing Clienthood in Social Work and Human Services: Interaction, Identities and Practices*. Jessica Kingsley Publishers. 
* Juhila, Kirsi & Forsberg, Hannele & Roivainen, Irene (toim.) (2002) *Marginaalit ja sosiaalityö*. Sosiaalityön vuosikirja 2001. SoPhi.
* Jokinen, Arja & Juhila, Kirsi & Pösö, Tarja (eds.) (1999) *Constructing Social Work Practices*. Ashgate.
* Jokinen, Arja & Juhila, Kirsi & Suoninen, Eero (1999) *Diskurssianalyysi liikkeessä*. Vastapaino.
* Jokinen, Arja & Juhila, Kirsi (1996) *Merkitykset ja vuorovaikutus: Poimintoja asunnottomuuspuheiden kulttuurisesta virrasta*. Acta Universitatis Tamperensis, ser A, vol. 510.
* Jokinen, Arja & Juhila, Kirsi & Pösö, Tarja (toim.) (1995) *Sosiaalityö, asiakkuus ja sosiaaliset ongelmat: Konstruktionistinen näkökulma*. Sosiaaliturvan keskusliitto.
* Jokinen, Arja & Juhila, Kirsi & Suoninen, Eero (1993) *Diskurssianalyysin aakkoset*. Vastapaino.
* Jokinen, Arja & Juhila, Kirsi (1991) *Pohjimmaiset asuntomarkkinat: Diskurssianalyysi kuntatason viranomaiskäytännöistä*. Sosiaaliturvan keskusliitto. 

## Lähteet